Tallinn
Tallinn ass d'Haaptstad an dee gréisste Séihafe vun Estland. Si läit um Finnesche Golf (engem Deel vum Baltesche Mier), eng 80 km südlech vun Helsinki.

Kuckeswäertes 
 d'Nikolaikierch (estn.Niguliste kirik) 
 dHelleg-Geescht-Kierch mat hire Konschtschätz aus dem spéide Mëttelalter vum Bernt Notke an dem Hermen Rode
 d'''Olaikierch
 d'Stadhaus
 d'Parlamentsgebai
 d'Gilde-Haus (estn. Toompea), awer virun allem
 déi orthodox Alexander-Newski-Kathedral. (Si gouf tëscht 1894 a 1900 gebaut an der Zäit, wou Estland nach e Deel vum russeschen Zareräich war an zitt haut nach ëmmer vill Visiteuren un.)
 An der Stad selwer 
D'Stad Tallinn huet de Charakter vun enger mëttelalterlecher Alstad behal. Ronderëm d'Stad sti Festungsmauere mat vill gutt erhalenen Tierm.

D'Stad Tallinn huet streng Bestëmmungen, wat d'Ëmwelt an d'Evakuatioun vun den Offäll ugeet an ass als déi propperst Stad vun Europa bekannt.

 Ronderëm d'Stad 
 Um Stadrand läit dSchlass Katharinental (estn. Kadriorg)
 Am Perita-Staddeel, nordëstlech vum Stadkäer, läit de Jachthafen, dee vun engem Nolenbësch begrenzt gëtt. D'Plage donieft profitéiert am Summer vun engem staarken Zoulaf.
 Eng Ofwiesslung ass de Besuch vun der Insel Naissaar an der Tallinner Bucht no beim Festland.
 Ee Fernseetuerem (estn. Teletorn) mat senger Aussiicht-Plattform fir Visiteuren erlaabt eng schéin Vue op d'Stad, a bei guddem Wieder en Ausbléck bis op d'finnesch Küst.

 Ënner UNESCO Protektioun 
D'Alstad vu Tallinn'' steet zanter 1997 op der UNESCO-Lëscht vum Weltierwen

Dichteg Tallinner 
 Neeme Järvi, Dirigent

Um Spaweck 
 Offiziell Säit vun der Stad Tallinn
 Statistiken iwwer Tallinn
 UNESCO-Lëscht vun de Weltierwen
 Tallinn op Wikivoyage
 Fotosgallerie

Tallinn
Talinn
Talinn
Hafestied an Europa